laion/Wikipedia-Exotic huggingface dataset:
ধোলাবীরা

ধোলাবীরা পশ্চিম ভারতের গুজরাত রাজ্যের কচ্ছ জেলার ভাচাউ তালুকের খাদিরবেটের একটি প্রত্নতাত্ত্বিক স্থান, যা এর ১ কিলোমিটার (০.৬২ মাইল) দক্ষিণের একটি গ্রাম থেকে নামকরণ করা হয়। এই গ্রামটি রাধনপুর থেকে ১৬৫ কিমি (১০৩ মাইল) দূরে অবস্থিত। স্থানীয়ভাবে কোটাডা টিম্বা নামেও পরিচিত, এই স্থানে প্রাচীন সিন্ধু সভ্যতা/হরপ্পান শহরের ধ্বংসাবশেষ রয়েছে। ধোলাবীরার অবস্থান কর্কটক্রান্তির অঞ্চলে। এটি পাঁচটি বৃহত্তম হরপ্পান স্থানের মধ্যে একটি এবং সিন্ধু উপত্যকার সভ্যতার অন্তর্ভুক্ত ভারতের সর্বাধিক বিশিষ্ট প্রত্নতাত্ত্বিক স্থান। এটিকে সমকালীন সময়ের নগরগুলির সর্বাধিক স্বতন্ত্র হিসাবে বিবেচনা করা হয়। এটি বৃহৎ কচ্ছের রণের কচ্ছ মরুভূমি বন্যজীবন অভয়ারণ্যের খাদির বেট দ্বীপে অবস্থিত। ৪৭ হেক্টর (১২০ একর) আয়তনের চতুর্ভুজ আকৃতির শহরটি দুটি মৌসুমী স্রোতের মধ্যে অবস্থিত, উত্তরে মনসার এবং দক্ষিণে মনহার। ধারণা করা হয় যে ২৬৫০ খ্রিস্টপূর্ব থেকে শুরু হয় এবং ২১০০ খ্রিস্টপূর্ব পর্যন্ত এটি টিকে ছিল, তবে সাম্প্রতিক গবেষণায় উল্লেখ করা হয় যে ৩৫০০ খ্রিস্টপূর্বাব্দ (প্রাক-হরপ্পান) এটি গঠিত হয় এবং ধারাবাহিক ভাবে ১৮০০ খ্রিস্টপূর্বাব্দ (শেষের হরপ্পান সময়কালের প্রথম দিকের অংশ) অবধি টিকে ছিল। এই স্থানটি ১৯৬৭-৬৮ সালে ভারতীয় প্রত্নতাত্ত্বিক জরিপের (এএসআই) জে পি পি জোশির দ্বারা আবিষ্কার করা হয় এবং এটি আটটি বড় হরপ্পান স্থানের মধ্যে পঞ্চম বৃহত্তম। এটিএসআই দ্বারা ১৯৯০ সাল থেকে এটি খনন কারজের কার্যের অধীনে ছিল, যার অভিমত যে "ধোলাবীরা প্রকৃতপক্ষে সিন্ধু সভ্যতার ব্যক্তিত্বকে নতুন মাত্রা যুক্ত করেছে।" এখনও অবধি আবিষ্কৃত অন্যান্য বড় বড় হরপ্পান স্থানগুলি হল - হরপ্পা, মহেঞ্জো-দারো, গানেরিওয়ালা, রাখিগড়ি , কালীবঙ্গান, রূপনগর এবং লোথাল। "Ruins on the Tropic of Cancer"।  "Where does history begin?"।  Kenoyer & Heuston, Jonathan Mark & Kimberley (২০০৫)। The Ancient South Asian World। New York: Oxford University Press। পৃষ্ঠা 55। আইএসবিএন 9780195222432।  Centre, UNESCO World Heritage। "Dholavira: A Harappan City - UNESCO World Heritage Centre"। whc.unesco.org (ইংরেজি ভাষায়)। সংগ্রহের তারিখ ৩ জুন ২০১৬।  Possehl, Gregory L.। The Indus Civilization: A Contemporary Perspective (ইংরেজি ভাষায়)। Rowman Altamira। পৃষ্ঠা 17। আইএসবিএন 9780759101722। সংগ্রহের তারিখ ৩ জুন ২০১৬।  Sengupta, Torsa, et al. (2019)."Did the Harappan settlement of Dholavira (India) collapse during the onset of Meghalayan stage drought?" in Journal of Quaternary Science, First published: 26 December 2019. "Excavations-Dholavira"। Archaeological Survey of India। ৩ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ৩০ জুন ২০১২।  উইকিমিডিয়া কমন্সে ধোলাবীরা সংক্রান্ত মিডিয়া রয়েছে। Excavations at Dholavira in Archaeological Survey of India website Dholavira Pictures by Archaeological Survey of India website Jurassic Park: Forest officials stumble upon priceless discovery near Dholavira; Express news service; 8 Jan 2007; Indian Express Newspaper ASI’s effort to put Dholavira on World Heritage map hits the roadblock; by Hitarth Pandya; 13 Feb 2009; Indian Express Newspaper ASI to take up excavation in Kutch's Khirasara ওয়েব্যাক মেশিনে আর্কাইভকৃত ২০১২-১০-২৫ তারিখে; by Prashant Rupera, TNN; 2 November 2009; Times of India
লিসা ভিকারি

লিসা ভিকারি (জন্ম ফেব্রুয়ারি ১১, ১৯৯৭) একজন জার্মান অভিনেত্রী। তিনি নেটফ্লিক্স টিভি সিরিজ ডার্ক-এর মারথা নেলসন চরিত্রটির জন্য ব্যপকভাবে পরিচিত। এছাড়াও তিনি নেটফ্লিক্সের ইজি এবং ওজি সিরিজে অভিনয়ের জন্য খ্যাতি পেয়েছেন। লিসা ভিকারির জন্ম জার্মানীতে, ১৯৯৭ সালে। তিনি দশ বছর বয়স থেকে মঞ্চে অভিনয় করেন এবং প্রথম স্বল্পদৈর্ঘ্য চলচ্চিত্রে অভিনয় করেন। ২০১০ সালে তিনি শিশু চলচ্চিত্র হানি এন্ড নান্নি তে অভিনয় করেন। ২০১৭ সালে তিনি লুনা নামক চলচ্চিত্রে মূলভূমিকায় অভিনয় করেন যেখানে তার বাবার চরিত্র ছিল একজন রুশ এজেন্ট হিসাবে। তিনি বর্তমানে জার্মানীতে মিডিয়া বিষয়ক পড়াশুনা করছেন। Blochl, Bernhard (ফেব্রুয়ারি ১৬, ২০১৮)। "Mit 21 schon fast Cate Blanchett"। Suddeutsche Zeitung (জার্মান ভাষায়)। সংগ্রহের তারিখ জানুয়ারি ৩০, ২০২০।  ইন্টারনেট মুভি ডেটাবেজে লিসা ভিকারি  (ইংরেজি)
ভারতের সীমানা পুনর্নির্ধারণ কমিশন

ভারতের সীমানা পুনর্নির্ধারণ কমিশন (ইংরেজি: Delimitation commission বা Boundary commission) সীমানা পুনর্নির্ধারণ আইন অনুযায়ী ভারত সরকার কর্তৃক গঠিত একটি কমিশন। এই কমিশনের প্রধান কাজ সাম্প্রতিকতম জনগণনার ভিত্তিতে দেশের বিভিন্ন বিধানসভা ও লোকসভা কেন্দ্রগুলির সীমানা পুনর্নির্ধারণ। সীমানা পুনর্নির্ধারণের ফলে আইনসভায় জনপ্রতিনিধির সংখ্যার কোনো হ্রাসবৃদ্ধি হয় না। তবে জনগণনা অনুসারে কোনো রাজ্যের তফসিলি জাতি ও উপজাতিদের জন্য সংরক্ষিত আসনের সংখ্যার হেরফের হতে পারে। সীমানা পুনর্নির্ধারণ কমিশন একটি শক্তিশালী সংস্থার। এই সংস্থার সিদ্ধান্তের বিরুদ্ধে আদালতে মামলা করা যায় না। কমিশনের নির্দেশনামা লোকসভা বা সংশ্লিষ্ট বিধানসভায় পেশ করা যেতে পারে। কিন্তু এই নির্দেশনামায় সংশোধনী আনার কোনো অনুমতি নেই। অতীতে মোট চারবার সীমানা পুনর্নির্ধারণ কমিশন স্থাপিত হয়েছে। এগুলি হল: ১৯৫২ সালের সীমানা পুনর্নির্ধারণ আইন বলে ১৯৫২ সালে স্থাপিত সীমানা পুনর্নির্ধারণ কমিশন; ১৯৬২ সালের সীমানা পুনর্নির্ধারণ আইন বলে ১৯৬৩ সালে স্থাপিত সীমানা পুনর্নির্ধারণ কমিশন; ১৯৭২ সালের সীমানা পুনর্নির্ধারণ আইন বলে ১৯৭৩ সালে স্থাপিত সীমানা পুনর্নির্ধারণ কমিশন; ২০০২ সালের সীমানা পুনর্নির্ধারণ আইন বলে ২০০২ সালে স্থাপিত সীমানা পুনর্নির্ধারণ কমিশন। ১৯৭৬ থেকে ২০০১ পর্যন্ত সরকার সীমানা পুনর্নির্ধারণ স্থগিত রাখেন যাতে তাঁদের পরিবার পরিকল্পনা কর্মসূচির কোনো প্রভাব লোকসভার প্রতিনিধিত্বের উপরে না পড়ে। এর ফলে লোকসভা কেন্দ্রগুলির আয়তনে ব্যাপক বৈষম্যের সৃষ্টি হয়। সর্ববৃহৎ লোকসভা কেন্দ্রটির নির্বাচকের সংখ্যা যেখানে দাঁড়ায় ত্রিশ লক্ষ, সেখানে সর্বক্ষুদ্র লোকসভা কেন্দ্রটিতে এই সংখ্যা দেখা যায় পঞ্চাশ হাজারেরও কম। ২০০১ সালের জনগণনার পর ভারতের সুপ্রিম কোর্টের প্রাক্তন বিচারপতি কুলদীপ সিংহকে চেয়ারম্যান করে ২০০২ সালের ১২ জুলাই সাম্প্রতিক সীমানা পুনর্নির্ধারণ কমিশনটি গঠিত হয়। ২০০৭ সালের ডিসেম্বর মাসে সুপ্রিম কোর্ট কেন্দ্রীয় সরকারকে প্রয়োগ না করার একটি পিটিশন নোটিশ দেয়। ২০০৮ সালের ৪ জানুয়ারি রাজনৈতিক বিষয় সংক্রান্ত ক্যাবিনেট কমিটি (সিসিপিএ) কমিশনের সুপারিশ প্রয়োগের সিদ্ধান্ত নেয়। ২০০৮ সালের ১৯ ফেব্রুয়ারি, রাষ্ট্রপতি প্রতিভা দেবীসিংহ পাতিল সীমানা পুনর্নির্ধারণ কমিশনের সুপারিশ অনুমোদন করেন। ফলে, কমিশনের সুপারিশকৃত নবগঠিত কেন্দ্রগুলিতে নির্বাচন কার্যকর হয়। আসাম, মণিপুর, অরুণাচল প্রদেশ, নাগাল্যান্ড এবং ঝাড়খণ্ড এমন কতগুলি রাজ্য যেগুলি সীমানা পুনর্নির্ধারণ কমিশন 2002 দ্বারা কভার করা যায়নি৷ ২০০৮ সালের মে মাসে তিন পর্বে আয়োজিত কর্ণাটক বিধানসভা নির্বাচন ২০০২ সালের সীমানা পুনর্নির্ধারণ কমিশন কর্তৃক সুপারিশকৃত নতুন কেন্দ্রে প্রথম নির্বাচন। "Election Commission of India"। ১৬ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০০৯।  Delimitation process now gets CCPA nod- Politics/Nation-News-The Economic Times "Delimitation notification comes into effect - The Hindu 20 February 2008"। ২৮ ফেব্রুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০০৯।  Delimitation may kick off with Karnataka Interesting facts about Lok Sabha Constituencies Karnataka assembly polls
বাবুসার পাস

বাবুসার গিরিপথ বা বাবুসার টপ (উর্দু: درہ بابوسر‎‎) (উচ্চতা ৪,১৭৩ মিটার অথবা ১৩,৬৯১ ফুট) উত্তরে ১৫০  কি.মি (৯৩ মাইল) দীর্ঘ কাঘান উপত্যকার একটি পাহাড়ি গিরিপথ, এটি কারাকোরাম মহাসড়কের (KKH) উপর দিয়ে তাক নালার মাধ্যমে ছিলাসের সাথে সংযুক্ত করে। এটি বাবুসার উপত্যকার সর্বোচ্চ চূড়া যাতে গাড়ি দ্বারা সহজেই প্রবেশ করা যায়। বাবুসার গিরিপথ খাইবার পাখতুনখোয়ার সাথে গিলগিত বালতিস্তানের সংযোগ স্থাপন করে। এটি গিলগিত বালতিস্তানের বিপদজনক রাস্তা গুলোর মধ্যে একটি। পাহাড়ি ঢালুর কারণে প্রতিবছর এখানে অনেক মৃত্যু ঘটে, যেটি পৃথিবীর বিপদজনক রাস্তা গুলোর মধ্যে অন্যতম। অনভিজ্ঞতার কারণে গাড়ির ব্রেক ব্যর্থতা মৃত্যুর সবচেয়ে সাধারণ কারণ। বাবুসার পাস মূলত বাবুসার টপ হিসেবে পরিচিত, প্রকৃতপক্ষে এটার উদ্ভব হয়েছে মুঘল শাসক বাবুর নাম থেকে, ১৬ শতকের প্রারম্ভে এই এলাকার মাধ্যমে গিরিপথটি ব্যবহৃত হয়। যাইহোক বর্তমানে এটিকে সাধারণভাবে বাবুসার টপ হিসেবে উল্লেখ করা হয়। কাঘান উপত্যকা গ্রীষ্মকালের (মে থেকে সেপ্টেম্বর) সময় উত্তম। মে'র সময় সর্বোচ্চ তাপমাত্রা ১১°C (৫২°F) এবং সর্বনিম্ন তাপমাত্রা ৩°C (৩৭°F)। জুলাইয়ের মধ্যে থেকে সেপ্টেম্বরের শেষ পর্যন্ত নারান রোড ব্যতীত বাবুসার গিরিপথের দক্ষিণ দিক খোলা থাকে। যাইহোক, গমন বর্ষাকাল ও শীতকালে সীমাবদ্ধ করা হয়। কাঘান এলাকায় ইসলামাবাদ ও পেশোয়ার শহরের রোডের মাধ্যমেও প্রবেশ করা যায়। "Kaghan Valley"। Pakistan Tourism Development Corporation। ২০ জুলাই ২০১০ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১০।  Babusar, Pass। "Travelling to Gilgit Baltistan via Babusar Pass"। www.skardu.pk। SKardu.pk। সংগ্রহের তারিখ ২৩ নভেম্বর ২০১৬।
শ্রেণু পারিখ

শ্রেণু পারিখ (জন্ম: ১১ নভেম্বর ১৯৮৯) একজন ভারতীয় টেলিভিশন অভিনেত্রী, যিনি ইস প্যায়ার কো ক্যায়া নাম দু?...ইক বার ফির-এ আস্থা অগ্নিহোত্রী, ইশকবাজ-এ গৌরী কুমারী শর্মা সিং ওবেরয় এবং ইক ভ্রম...সর্বগুণ সম্পন্ন-এ জাহ্নবী মিত্তাল চরিত্রে অভিনয় করার জন্য পরিচিত। পারিখ এর জন্ম ভারতের গুজরাতের বড়োদরায়। শুভম নামে তার এক ভাই আছে। তিনি তার বিদ্যালয়ের পড়াশোনা বড়োদরার নবদর্শন বিদ্যানী বিদ্যালয় থেকে সম্পন্ন করেছেন। তিনি ২০০৭ সালে মিস ইউনিভার্সিটির মুকুট অর্জন করেছিলেন এবং ২০০৮ সালে মিস বড়োদরা প্রতিযোগিতায় দ্বিতীয় রানার-আপ হয়েছিলেন। পারিখ স্টার প্লাসের গুলাল ধারাবাহিকে রূপা চরিত্রে অভিনয়ের মাধ্যমে কর্মজীবন শুরু করেছিলেন। এরপরে তিনি আস্থা চরিত্রে কালার্স টিভির হাভান-এ নরেন্দ্র ঝা এবং কুনাল বর্মা'র সাথে উপস্থিত হয়েছিলেন। ২০১২ সালে তিনি সনি টিভির প্রণয়ধর্মী-কৌতুক ধারাবাহিক বায়াহ হামারি বহু কা-তে গৌরব খান্নার সাথে রজনী বৈষ্ণব চরিত্রে অভিনয় করেছিলেন। ২০১৩ থেকে ২০১৫ অবধি তিনি স্টার প্লাসের প্রণয়ধর্মী নাটক ইস প্যায়ার কো ক্যায়া নাম দু?...ইক বার ফির-এ অবিনাশ সচদেবের বিপরীতে আস্থা অগ্নিহোত্রীর চরিত্রে অভিনয় করেছিলেন। তিনি ২০১৪ সালে স্টার পরিবার পুরস্কারে প্রিয় পত্নী (স্ত্রী) পুরস্কার পেয়েছিলেন। ২০১৭ থেকে ২০১৮ অবধি পারিখ স্টার প্লাসের ইশকবাজ-এ কুণাল জয়সিং'র বিপরীতে গৌরী কুমারী শর্মা চরিত্রে অভিনয় করেছিলেন। তিনি দিল বোলে ওবেরয় শিরোনামে অনুষ্ঠানটির স্পিন-অফ ধারাবাহিকেও অভিনয় করেছিলেন জয়সিং'র বিপরীতে। ২০১৭ সালে তিনি আর্শ সেহরাবতের বিপরীতে থোরি থোরি সি মনমানিয়া-তে অভিনয়ের মাধ্যমে চলচ্চিত্রে পা রাখেন। ২০১৮ সালে পারিখ জয় সোনীর বিপরীতে লাম্বু রাস্তু-তে অভিনয় করেছিলেন। ২০১৯ সালে তিনি জাহ্নবী মিত্তাল / পূজা শর্মা হিসেবে স্টার প্লাসের ইক ভ্রম...সর্বগুণ সম্পন্ন-তে জেন ইমামের বিপরীতে অভিনয় করেছিলেন। পারিখ টাইমস অব ইন্ডিয়ার আহমেদাবাদ-এর সবচেয়ে কাঙ্খিত নারী ২০১৭ এবং ২০১৮ হিসাবে স্থান করে নিয়েছিলেন। "Shrenu Parikh wants to focus only on work for the next five years"। The Times of India। ২০১৩-১০-১৬ তারিখে মূল থেকে আর্কাইভ করা। সংগ্রহের তারিখ ২০২০-০৭-০৪।  "Shrenu Parikh: I travelled in trains without ticket!"। Bollywood Life।  "Sibling Revelry for Shrenu Parikh"। The Times of India (ইংরেজি ভাষায়)।  "Shrenu Parikh's big break in Havan!"। The Times of India। [স্থায়ীভাবে অকার্যকর সংযোগ] "Shrenu Parikh in Byah Hamari Bahu Ka"। The Times of India।  "The first promo of 'Dil Bole Oberoi' is here and it looks very promising"। The Times of India।  "Shrenu Parikh to debut in Bollywood"। The Times of India।  "Shrenu Parikh announces the trailer of 'Lamboo Rastoo'"। The Times of India।  "Ek Bhram Sarvagun Sampanna's Shrenu Parikh: Jahnvi is an ideal bahu with a hidden motive to harm her in-laws"। The Times of India (ইংরেজি ভাষায়)।  "Shrenu Parikh is Ahmedabad Times Most Desirable Woman 2017"। The Times of India।  "Shrenu Parikh is Ahmedabad Times Most Desirable Woman 2018"। The Times of India।  "Shrenu to make Bollywood debut"। Free Press Journal।  "My debut Gujarati film has an excellent story: Shrenu Parikh"। The Times of India।  "'Lamboo Rastoo': Shrenu Parikh shares official poster of the film"। The Times of India।  উইকিমিডিয়া কমন্সে শ্রেণু পারিখ সংক্রান্ত মিডিয়া রয়েছে। ইন্টারনেট মুভি ডেটাবেজে শ্রেণু পারিখ (ইংরেজি)
শামসুল ইসলাম আলমাজী

শামসুল ইসলাম আলমাজী (মৃত্যু ২২শে অক্টোবর ২০০৯) ছিলেন একজন বাংলাদেশী চিত্রসাংবাদিক। তিনি আর্ন্তজাতকি খ্যাতিম্পন্ন আলোকচিত্রশিল্পী। তিনি বিচিত্রার সাংবাদিক ও সম্পাদক ছিলেন। তিনি পারকিনসন্স রোগে ভুগে ২০০৯ সালের ২২শে অক্টোবর ঢাকায় মৃত্যুবরণ করেন। "সাংস্কৃতিক ঐতিহ্যের শহর সিরাজগঞ্জ :: দৈনিক ইত্তেফাক"। দৈনিক ইত্তেফাক। ২৭ জুন ২০১৩। সংগ্রহের তারিখ ২৯ মে ২০১৮।  খান, অলিউল হক (১৩ নভেম্বর ২০১৭)। "দৈনিক বাংলা ও বিচিত্রার সেই সম্পদগুলো কোথায়?"। দৈনিক নয়া দিগন্ত। সংগ্রহের তারিখ ২৯ মে ২০১৮। [স্থায়ীভাবে অকার্যকর সংযোগ] "ফটোসাংবাদিক শামসুল ইসলাম আলমাজী আর নেই"। দৈনিক প্রথম আলো। ২৩ অক্টোবর ২০০৯। সংগ্রহের তারিখ ২৯ মে ২০১৮। [স্থায়ীভাবে অকার্যকর সংযোগ]
পরিণীতা (১৯৪২-এর চলচ্চিত্র)

পরিণীতা শরৎচন্দ্র চট্টোপাধ্যায় রচিত ১৯১৪-এর উপন্যাস অবলম্বনে তৈরি একটি বাংলা চলচ্চিত্র। ছবিটি পরিচালনা করেছিলেন পশুপতি চট্টোপাধ্যায়। চলচ্চিত্রটি ১৯৪২ সালে প্রেক্ষাগৃহে মুক্তিলাভ করে। ইন্টারনেট মুভি ডেটাবেজে পরিণীতা (ইংরেজি)
বেন চিলওয়েল

বেঞ্জামিন জেমস চিলওয়েল (ইংরেজি: Ben Chilwell; জন্ম: ২১ ডিসেম্বর ১৯৯৬; বেন চিলওয়েল নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইংল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলে থাকেন। ইংরেজ ফুটবল ক্লাব উবার্ন লায়ন্সের যুব পর্যায়ের হয়ে খেলার মাধ্যমে চিলওয়েল ফুটবল জগতে প্রবেশ করেন; অতঃপর তিনি ব্লেচলি যুব রাশডেন অ্যান্ড ডায়মন্ডস এবং লেস্টার সিটির মতো ক্লাবের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ২০১৫–১৬ মৌসুমে, লেস্টার সিটির মূল দলের সাথে চুক্তিবদ্ধ হলেও দলের হয়ে একটিও ম্যাচ না খেলে একই মৌসুমে তিনি ধারে হাডার্সফিল্ড টাউনে যোগদান করেন, যেখানে তিনি তার জ্যেষ্ঠ পর্যায়ের খেলোয়াড়ী জীবনের প্রথম ম্যাচটি খেলেন। তিনি হাডার্সফিল্ড টাউনে ১ মৌসুম অতিবাহিত করেছেন; যেখানে তিনি ৮টি ম্যাচ খেলেছেন। পরবর্তীতে ২০১৬–১৭ মৌসুমে, হাডার্সফিল্ড টাউনের হয়ে ধারে এক মৌসুম খেলার পর পুনরায় লেস্টার সিটিতে যোগদান করেছেন। "Squads for 2016/17 Premier League confirmed"। Premier League। ১ সেপ্টেম্বর ২০১৬। সংগ্রহের তারিখ ২ জুন ২০১৭।  "B. Chilwell: Summary"। Soccerway। Perform Group। সংগ্রহের তারিখ ৩ এপ্রিল ২০২০।  "Ben Chilwell: Overview"। Premier League। সংগ্রহের তারিখ ৩ এপ্রিল ২০২০।  "Ben Chilwell"। Leicester City F.C.। সংগ্রহের তারিখ ৩ এপ্রিল ২০২০।  "Ben Chilwell: My story"। The Football Association। সংগ্রহের তারিখ ১৬ অক্টোবর ২০১৮।  "England's matches: The under 19's: 2010–20"। England Football Online। ৯ এপ্রিল ২০১৯। সংগ্রহের তারিখ ৬ আগস্ট ২০১৯।  "England's matches: The under 20s"। England Football Online। ১১ জুন ২০১৯। সংগ্রহের তারিখ ৬ আগস্ট ২০১৯।  "England's matches: The under 21's: 2010–20"। England Football Online। ২৪ জুন ২০১৯। সংগ্রহের তারিখ ৬ আগস্ট ২০১৯।  উইকিমিডিয়া কমন্সে বেন চিলওয়েল সংক্রান্ত মিডিয়া রয়েছে। লেস্টার সিটির প্রাতিষ্ঠানিক ওয়েবসাইটে বেন চিলওয়েল (ইংরেজি) ফুটবল অ্যাসোসিয়েশনের প্রাতিষ্ঠানিক ওয়েবসাইটে বেন চিলওয়েল (ইংরেজি) সকারওয়েতে বেন চিলওয়েল (ইংরেজি) সকারবেসে বেন চিলওয়েল (ইংরেজি)
সুঙ্গাছা নদী

সুঙ্গাছা বা সোনাছা ( রুশ: Сунгача Sungacha or Сунгач Sungach, চীনা: 松阿察河; ফিনিন: Sōngàchá Hé) রাশিয়ান ফেডারেশন এবং গণপ্রজাতন্ত্রী চীন এর মধ্যে সীমান্তের একটি অংশ চিহ্নিতকারী একটি নদী। এটি উসুরির বাম শাখা এবং খানকা হ্রদের একমাত্র বহির্মুখ। সুঙ্গাছা ১৮০ থেকে ২১০ কিলোমিটার (১১০ থেকে ১৩০ মা) অবধি দৈর্ঘ্য; প্রতি বছর নদীর খাতের পরিবর্তনের সাথে দৈর্ঘ্য ওঠানামা করে। এর অববাহিকার ক্ষেত্রফল প্রায় ২৫,৬০০ বর্গকিলোমিটার (৯,৯০০ মা২), যার ২১,০০০ কিমি২ (৮,১০০ মা২) রাশিয়ার মধ্যে। নদীটি তার অববাহিকায় নেলম্বো নিউক্লিফারাসহ উদ্ভিদ এবং প্রাণীজগতের সমৃদ্ধ বৈচিত্র্যকে সমর্থন করে। সুঙ্গাছার পানি বৃষ্টি, তুষার এবং ঝর্ণা থেকে আসে। Словарь названий гидрографических объектов России и других стран — членов СНГ ওয়েব্যাক মেশিনে আর্কাইভকৃত ৬ মার্চ ২০১৬ তারিখে, Federal Service for Geodesy and Cartography of Russia, 1999, p. 352 (রুশ ভাষায়) Sungacha River - about Sungacha River.
খন্দকার আবদুল হামিদ

খন্দকার আবদুল হামিদ (জন্মঃ ১ মার্চ ১৯১৮ ; মৃত্যু ২৩ অক্টোবর ১৯৮৩) বাংলাদেশের প্রখ্যাত সাংবাদিক ও রাজনীতিবিদ। তিনি একসময় দেশের মন্ত্রী হিসাবেও কিছু কাল দায়িত্ব পালন করেছেন। বলা হয়ে থাকে বাংলাদেশী জাতীয়তাবাদ ধারণাটি তারই চিন্তাপ্রসূত যা রাষ্ট্রপতি জিয়াউর রহমান পরবর্তীতে বাংলাদেশের সংবিধানে প্রবিষ্ট করেন। সাংবাদিকতায় অবদানের স্বীকৃতি স্বরূপ ১৯৭৭ সালে সরকার তাকে একুশে পদক প্রদান করে। তার জন্ম ১ মার্চ, ১৯১৮ খ্রীস্টাব্দে বর্তমান শেরপুর জেলা শহরে। ১৯৪০ খ্রীস্টাব্দে তিনি কলকাতা বিশ্ববিদ্যালয় থেকে স্নাতক ডিগ্রি অর্জন করেন। এরপর কলকাতার পত্রিকায় সাংবাদিক হিসাবে যোগদানের মাধ্যমে তার কর্মজীবনের শুরু। তিনি ১৯৪৬ থেকে ১৯৪৮ খ্রীস্টাব্দ পর্যন্ত আবুল মনসুর আহমদ সম্পাদিত)কলকাতা থেকে প্রকাশিত দৈনিক ইত্তেহাদ পত্রিকার সহকারী সম্পাদক এবং ১৯৫৩ থেকে ১৯৫৬ খ্রীস্টাব্দ পর্যন্ত অধুনালুপ্ত দৈনিক মিল্লাত পত্রিকার সম্পাদকমণ্ডলীর চেয়ারম্যান হিসেবে দায়িত্ব পালন করেন। ১৯৬৯ খ্রীস্টাব্দে তিনি মাওলানা মোহাম্মদ আকরম খাঁর প্রতিষ্ঠিত দৈনিক আজাদ পত্রিকার সম্পাদক নিয্ক্তু হন। এ ছাড়া তিনি ময়মনসিংহের চাষী পত্রিকার সাথেও জড়িত ছিলেন। ১৯৭৬ খ্রীস্টাব্দে লন্ডন থেকে বাংলা সাপ্তাহিক বাংলাদেশ প্রকাশ করেন। আশরি দশকের শেষভাগে প্রকাশিতদৈনিক দেশ পত্রিকার সম্পাদকমণ্ডলীর চেয়ারম্যান ছিলেন। এতে "স্পষ্টভাষীর কলাম" শিরোনামে উপসম্পাদকীয় লিখতেন। "স্পষ্টভাষ"’ ছদ্মনামে দৈনিক ইত্তেফাক পত্রিকায় সাপ্তাহিক উপসম্পাদকীয় "মঞ্চে-নেপথ্যে" ীরখ তিনি জনপ্রিয়তা অর্জ্জন করেছিলেন। এছাড়াও তিনি "মর্দেমুমীন" নামে দৈনিক আজাদ পত্রিকায় উপসম্পাদকীয় লিখতেন। প্রায় চল্লিশ বৎসর তিনি বিভিন্ন দৈনিক পত্রিকার সিনিয়র সাংবাদিক ও "লিডার রাইটার" ছিলেন। ভারত বিভাগের পর প্রথমে পূর্ব পাকিস্তান ও পরে বাংলাদেশের রাজনীতিতে তিনি সম্পৃক্ত ছিলেন। তিনি পঞ্চাশের দশকে আওয়ামী লীগ; ষাটের দশকে মুসলিম লীগ (কাউন্সিল); সত্তর ও আশির দশকে যথাক্রমে ডেমোক্র্যাটিক লীগ এবং বাংলাদেশ জাতীয়তাবাদী দলের (বিএনপি) রাজনীতির সাথে তিনি সংশ্লিষ্ট ছিলেন। ১৯৫৩ খ্রীস্টাব্দে রাজনীতিতে যোগ দেন। ১৯৫৪ সালে যুক্তফন্সন্টের মনোনয়নে এবং ১৯৬৫ সালে বিরোধী দলভুক্ত মুসলিম লীগের (কাউন্সিল) মনোনয়নে তদানীন্তন প্রাদেশিক পরিষদের সদস্য নির্বাচিত হন। ১৯৫৫ সালে তিনি তৎকালীন মুখ্যমন্ত্রীর রাজনৈতিক সচিব নিযুক্ত হলেও সেই পদে যোগ দেননি। ১৯৫৬ থেকে ১৯৫৮ সাল পর্যন্ত সাবেক পূর্ব পাকিস্তান প্রাদেশিক পরিষদে কোয়ালিশন পার্লামেন্টারি পার্টির সেক্রেটারি ছিলেন। ১৯৫৪ সালে জেনারেল ইস্কান্দার মীর্জা সরকার ৯২-ক ধারার আওতায় জরুরি শাসন জারি করলে তিনি কারারুদ্ধ হন। ১৯৭৬ সালে ব্রিটিশ সরকারের আমন্ত্রণে ব্রিটেন সফর করেন। ১৯৭৯ সালের ১৮ ফেব্রুয়ারি বিএনপি’র প্রার্থী হিসেবে তৎকালীন জামালপুর-৬ আসন থেকে জাতীয় সংসদের সদস্য নির্বাচিত হন এবং রাষ্ট্রপতি জিয়াউর রহমানের মন্ত্রিসভায় যোগ দেন। তিনি প্রথমে যুব উন্নয়ন মন্ত্রী, পরে বিচারপতি আবদুস সাত্তারের নেতৃত্বাধীন সরকারের স্বাস্খ্য ও জনসংখ্যা নিয়ন্ত্রণ এবং শ্রম, জনশক্তি ও সমাজকল্যাণ মন্ত্রী হিসেবে দায়িত্ব পালন করেন। "হামিদ, খন্দকার আবদুল"। বাংলাপিডিয়া। সংগ্রহের তারিখ ২০২০-০১-০৫।  সংস্কৃতি বিষয়ক মন্ত্রণালয়। "একুশে পদকপ্রাপ্ত সুধীবৃন্দ" (পিডিএফ)। বাংলাদেশ জাতীয় তথ্য বাতায়ন। ৫ জানুয়ারি ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ জানু ২০২০।  "স্ম র ণ : খন্দকার আবদুল হামিদ"। Daily Nayadiganta। সংগ্রহের তারিখ ২০২০-০১-০৫।  খন্দকার আবদুল হামিদ - বাংলাপিডিয়া
মহিলা সংরক্ষণ বিল

মহিলা সংরক্ষণ বিল বা সংবিধান (১০৮ তম সংশোধনী) বিল, ২০০৮, ভারতের সংসদে পাস করা হয়েছে, যেটাতে ভারতের সংসদের নিম্নকক্ষ, লোকসভার এবং রাজ্য আইন সভার সমস্ত আসনের ৩৩% আসন সংরক্ষণ করার জন্য ভারতের সংবিধান সংশোধন করার প্রস্তাব করা হয়েছে। রোটেশনের মাধ‍্যমে আসনগুলি সংরক্ষিত করার প্রস্তাব করা হয়েছে ।পর পর তিনটি সাধারণ নির্বাচনে একবার আসন সংরক্ষণ করা যাবে। রাজ্যসভা ৯ মার্চ ২০১০ এ বিলটি পাস করেছে। তবে লোকসভা কখনও বিলে ভোট দেয়নি। বিলটি এখনও লোকসভায় যায়নি বলে বিলটি বিচারাধীন রয়েছে। ১৯৯৩ সালে ভারতে একটি সাংবিধানিক সংশোধনী গৃহীত হয়েছিল যাতে গ্রাম কাউন্সিল নেতা বা সরপঞ্চের এক তৃতীয়াংশ গ্রাম পঞ্চায়েতে নারীদের জন্য সংরক্ষিত রাখার আহ্বান জানানো হয়েছিল। সংসদ এবং আইনসভায় এই রিজার্ভেশন বাড়ানোর দীর্ঘমেয়াদি পরিকল্পনা রয়েছে। এর বিরোধীরা ভারতের মহিলাদের সাথে এই অগ্রাধিকারমূলক আচরণকে স্কুল, কলেজ এবং বিশ্ববিদ্যালয়গুলিতে ভর্তির ক্ষেত্রে তাদের বিরুদ্ধে বৈষম্য বলে বিবেচনা করে। ভারতে মহিলা ভারতে যৌনতা কর্মক্ষেত্রে মহিলাদের প্রতি যৌন হয়রানি (প্রতিরোধ, নিষেধাজ্ঞা ও প্রতিকার) আইন, ২০১৩ "Rajya Sabha passes Women's Reservation Bill"। The Times Of India। ৯ মার্চ ২০১০। ১১ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৪ জুলাই ২০২০।  "Lok Sabha Speaker Meira Kumar calls for women's empowerment — Times Of India"। Articles.timesofindia.indiatimes.com। ৯ মার্চ ২০১৩। ৫ মে ২০১৩ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৩।  "Uproar in India Over Female Lawmaker Quota"। ৯ মার্চ ২০১০।  "Bill Track- Women's Reservation Bill [The Constitution (108th Amendment) Bill, 2008]"। www.prsindia.maliniorg। সংগ্রহের তারিখ ২০ নভেম্বর ২০১৬।  Chattopadhyay, Raghabendra, and Esther Duflo (২০০৪)। "Women as Policy Makers: Evidence from a Randomized Policy Experiment in India"। The Abdul Latif Jameel Poverty Action Lab: 1409–43। সংগ্রহের তারিখ ডিসেম্বর ১৪, ২০১৮। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Women are seeking 33% reservation in jobs, promotions[স্থায়ীভাবে অকার্যকর সংযোগ] Women's Bill: What's the fuss about? Rediff 24 August 2005. The reservations business, Indian Express, 11 August 1998.
টাইরন মিংস

টাইরন ডিয়ন মিংস (ইংরেজি: Tyrone Mings; জন্ম: ১৩ মার্চ ১৯৯৩; টাইরন মিংস নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব অ্যাস্টন ভিলা এবং ইংল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলে থাকেন। ২০০১–০২ মৌসুমে, ইংরেজ ফুটবল ক্লাব সাউদাম্পটনের যুব পর্যায়ের হয়ে খেলার মাধ্যমে মিংস ফুটবল জগতে প্রবেশ করেন; অতঃপর তিনি ব্রিস্টল রোভার্সের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ২০১১–১২ মৌসুমে, ইয়েট টাউনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। ইয়েট টাউনের হয়ে তিনি মাত্র ১ মৌসুম অতিবাহিত করেছেন। পরবর্তীতে তিনি চিপেনহ্যাম টাউন, ইপ্সউইচ টাউন এবং বোর্নমাউথের হয়ে খেলেছেন। ২০১৯–২০ মৌসুমে, তিনি ২২.৩০ মিলিয়ন ইউরোর বিনিময়ে বোর্নমাউথ হতে অ্যাস্টন ভিলায় যোগদান করেছেন। ২০১৯ সালে, তিনি ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ১৩ ম্যাচে অংশগ্রহণ করেছেন। তিনি ইংল্যান্ডের হয়ে উয়েফা ইউরো ২০২০-এ অংশগ্রহণ করেছেন, যেখানে তিনি গ্যারেথ সাউথগেটের অধীনে উয়েফা ইউরোপীয় চ্যাম্পিয়নশিপের রানার-আপ হয়েছেন। টাইরন ডিয়ন মিংস ১৯৯৩ সালের ১৩ই মার্চ তারিখে ইংল্যান্ডের বাথে জন্মগ্রহণ করেছেন এবং সেখানেই তার শৈশব অতিবাহিত করেছেন। ২ সেপ্টেম্বর ২০২১ পর্যন্ত হালনাগাদকৃত। "Updated squads for 2017/18 Premier League confirmed"। Premier League। ২ ফেব্রুয়ারি ২০১৮। সংগ্রহের তারিখ ১০ ফেব্রুয়ারি ২০১৮।  "Tyrone Mings"। Aston Villa F.C.। সংগ্রহের তারিখ ৭ সেপ্টেম্বর ২০১৯।  "Tyrone Mings: Overview"। Premier League। সংগ্রহের তারিখ ৭ সেপ্টেম্বর ২০১৯।  James, Stuart (২৯ আগস্ট ২০১৯)। "Tyrone Mings call-up by England makes up for early series of rejections"। The Guardian। London। সংগ্রহের তারিখ ৭ সেপ্টেম্বর ২০১৯।  "টাইরন মিংস"। ব্যারি হাগম্যান'স ফুটবলার (ইংরেজি ভাষায়)। সংগ্রহের তারিখ ৭ সেপ্টেম্বর ২০১৯।  উইকিমিডিয়া কমন্সে টাইরন মিংস সংক্রান্ত মিডিয়া রয়েছে। টাইরন মিংস – ফিফা প্রতিযোগিতার রেকর্ড (ইংরেজি) টাইরন মিংস – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে টাইরন মিংস (ইংরেজি) সকারবেসে টাইরন মিংস (ইংরেজি) বিডিফুটবলে টাইরন মিংস (ইংরেজি) ট্রান্সফারমার্কেটে টাইরন মিংস (ইংরেজি) ওয়ার্ল্ডফুটবল.নেটে টাইরন মিংস (ইংরেজি) ইএসপিএন এফসিতে টাইরন মিংস (ইংরেজি) ন্যাশনাল-ফুটবল-টিমস.কমে টাইরন মিংস (ইংরেজি)